Publication: Magyar Közlöny
Issue: MK-2002-17 (Year: 2002, Number: 17)
Era: 1990-2004
Section: 1999. évi XCV. törvény (Kk. tv.) 3—4. §-ában foglaltaknak.
Paragraph Index: 580

9. Saját eszközök Ebben az eszközcsoportban a hitelintézet saját eszközeinek tekintendõ tételek szerepelnek. 2002/17/II. szám A 91.11—91.2 sorban szerepel a hitelintézet által viszszavásárolt saját, belföldön, illetve külföldön kibocsátott kötvény és saját részvény állománya, abban az esetben is, ha követeléskiegyenlítés útján került a hitelintézethez. A 91.3 Egyéb saját eszközök sorba a hitelintézet összes olyan készletének állományát kell szerepeltetni, amelyet nem követelés ellenében kapott. A 92.1—92.2 sorokban külön ki kell mutatni a követelés ellenében kapott eszközök állományát, valamint az ezek után képzett értékvesztés fennálló állományát. A 93.1—95.5 sorban az immateriális javak és a tárgyi eszközök összegét a számviteli törvény által elõírt értéken, a felsorolt részletezés szerint kell feltüntetni. A 93.1 Immateriális javak — vagyoni jogok sorban az ingatlanhoz nem kapcsolódó vagyoni jogok értékét kell jelenteni. A 93.2 sorban kell az immateriális javak között elszámolt szoftverállományt kimutatni. A 93.3 sorban kell az immateriális javak egyéb — külön soron nem kiemelt — állományát feltüntetni, beleértve az Szmt. 25. § (2) bekezdése szerint az immateriális javak között kimutatható alapítás-átszervezés aktivált értékét is. A 94.1 Pénzügyi és befektetési szolgáltatás célú tárgyi eszközök — elhelyezés bérleti joga sorban az intézmény elhelyezését szolgáló, vásárolt bérleti jogokat, a 94.2 sorban a pénzügyi és befektetési szolgáltatás célú ingatlanokhoz kapcsolódó egyéb vagyoni értékû jogokat kell jelenteni. A 94.3, illetve a 94.4 sorban a mérlegben közvetlen pénzügyi és befektetési szolgáltatási célú tárgyi eszközként szereplõ ingatlanok, illetve mûszaki berendezések, gépek, felszerelések, jármûvek értékét kell jelenteni. A 94.5 sorban kell a pénzügyi és befektetési célú beruházásokat és a beruházásokra adott elõlegeket is szerepeltetni. A 94.6 sorban kell kimutatni a pénzügyi és befektetési szolgáltatási célú tárgyi eszközök értékhelyesbítését. A 95.1—95.4 Nem pénzügyi és befektetési szolgáltatási célú tárgyi eszközök sorokban és a 95.5 sorban kell a nem a hitelintézet mûködéséhez kapcsolódó tárgyi eszközöket (beleértve a nem banküzemi ingatlanokat is) és értékhelyesbítésüket szerepeltetni. A 95.1 sorban a kell kimutatni a szavatoló tõke számítása során levonandó, nem a pénzügyi intézmény elhelyezését szolgáló ingatlanokhoz kapcsolódó vagyoni értékû jogokat.

Source: https://magyarkozlony.hu/hivatalos-lapok/519666164a46c1e7852355d0fcc6569015d62fcb/dokumentumok/d8674e2a1e77b3334e86bda8e73b34f287980026/letoltes